Publication: Magyar Közlöny
Issue: MK-2004-69 (Year: 2004, Number: 69)
Era: 2004-2010
Section: 
Paragraph Index: 140

(3) Ha a Szerzõdõ Felek a fenti (1) és (2) bekezdésnek megfelelõen saját törvényeikkel összhangban nem jutnak megállapodásra, a vitát egy három választott bíróból álló döntõbíróság elé utalják, amelynek egy-egy tagját a Szerzõdõ Felek nevezik meg, a harmadik személyében pedig az ilyen módon megnevezett két választott bíró állapodik meg. A Szerzõdõ Felek mindegyike választott bírót jelöl ki a másik Szerzõdõ Féltõl a vita döntõbíróság utján való megoldására vonatkozó kérés diplomáciai csatornákon keresztüli kézhezvételétõl számított hatvan (60) napon belül és a harmadik választott bírót további hatvan (60) napon belül jelölik ki. Amennyiben valamelyik Szerzõdõ Fél a fenti idõn belül nem nevezi meg választott bíráját, akkor a Nemzetközi Polgári Repülési Szervezet elnökét lehet felkérni, bármelyik Szerzõdõ Fél részérõl, hogy szükség szerint választott bírót, vagy bírókat jelöljön ki, ha azonban a Nemzetközi Polgári Repülési Szervezet elnöke bármelyik Szerzõdõ Fél állampolgára, akkor a Tanács elsõ alelnöke, vagy ha õ is ilyen állampolgárságú, akkor a Tanács egyik vezetõ tagja, aki nem ilyen állampolgárságú kérhetõ fel a kijelölésekre. Ugyanakkor e választott bírónak, aki a döntõbíróság elnökeként fog tevékenykedni, egy olyan harmadik állam állampolgárának kell lennie, amellyel mindkét szerzõdõ félnek diplomáciai kapcsolata van.

Source: https://magyarkozlony.hu/hivatalos-lapok/f2756d9d15872f3e41b6fe58b318688b74f2c1c7/dokumentumok/0c28536391e91dbd93b6a091cd94847a3aca3a79/letoltes